Virallinen lehti nro C 347 , 18/11/1996 s. 0060



A4-0219/96 Ehdotus neuvoston direktiiviksi henkilöihin kohdistuvien tarkastusten poistamisesta sisäisillä rajoilla (KOM(95)0347 - C4-0468/95 - 95/0201(CNS)) Ehdotus hyväksyttiin seuraavin tarkistuksin: (Tarkistus 1) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> perustamissopimuksen 3 artiklassa määrätään sisämarkkinoista, joille on ominaista erityisesti henkilöiden vapaata liikkuvuutta rajoittavien esteiden poistaminen jäsenvaltioiden väliltä, ja toimenpiteistä, jotka koskevat henkilöiden tuloa sisämarkkinoille ja liikkumista siellä, (Tarkistus 2) Johdanto-osan ensimmäinen kappale >Alkuperäinen teksti> perustamissopimuksen 7 a artiklassa määrätään sisämarkkinoiden toteuttamisesta, jotka käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan perustamissopimuksen määräysten mukaisesti, >EP:n äänestyksessä hyväksytty teksti> perustamissopimuksen 7 a artiklassa määrättiin sisämarkkinoiden toteuttamisesta ennen 31 päivää joulukuuta 1992, jotka käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan perustamissopimuksen määräysten mukaisesti, (Tarkistus 3) Johdanto-osan kolmas kappale >Alkuperäinen teksti> yhteisö ja jäsenvaltiot ovat päättäneet toteuttaa toimenpiteitä, joita ne pitävät välttämättöminä sellaisten syiden poistamiseksi, jotka ovat olleet kansallisten lainsäädäntöjen mukaisten tarkastusten ja rajamuodollisuuksien toteuttamisen perustana, >EP:n äänestyksessä hyväksytty teksti> Poistetaan. (Tarkistus 4) Johdanto-osan neljäs kappale >Alkuperäinen teksti> asiaa koskevat liitännäistoimenpiteet on pantu tyydyttävällä tavalla täytäntöön, >EP:n äänestyksessä hyväksytty teksti> henkilöiden vapaa liikkuvuus on vahvistettu perustamissopimuksessa eikä sitä sen vuoksi voi tehdä riippuvaiseksi liitännäistoimenpiteistä, (Tarkistus 11) Johdanto-osan seitsemäs kappale a (uusi) >EP:n äänestyksessä hyväksytty teksti> vapaan liikkuvuuden kohdalla ei saa tehdä eroa eikä harjoittaa syrjintää, joka perustuu siihen, onko henkilö unionin kansalainen vai laillinen asukas. (Tarkistus 10) 2 artiklan 1 kohta >Alkuperäinen teksti> 1. Jäsenvaltio voi vakavan uhkan kohdistuessa yleiseen järjestykseen tai turvallisuuteen ottaa uudelleen käyttöön korkeintaan 30 päivän ajaksi tarkastukset yhteisön sisäisillä rajoillaan. Jäsenvaltion on ilmoitettava tästä välittömästi komissiolle ja muille jäsenvaltioille ja toimitettava niille kaikki asianmukaiset tiedot. >EP:n äänestyksessä hyväksytty teksti> 1. Jäsenvaltio voi konkreettisen ja vakavan uhkan kohdistuessa yleiseen järjestykseen tai turvallisuuteen ottaa uudelleen käyttöön korkeintaan 30 päivän ajaksi tarkastukset yhteisön sisäisillä rajoillaan. Jäsenvaltion on ilmoitettava tästä välittömästi komissiolle, Euroopan parlamentille ja muille jäsenvaltioille ja toimitettava niille kaikki asianmukaiset tiedot. (Tarkistus 6) 3 artiklan 2 ja 3 kohta >Alkuperäinen teksti> 2. «yhteisön sisäisellä lennolla» >EP:n äänestyksessä hyväksytty teksti> 2. «yhteisön sisäisellä lennolla» >Alkuperäinen teksti> ilma-aluksen liikkumista kahden yhteisössä sijaitsevan lentoaseman välillä tekemättä välilaskua näiden välillä ja lähtemättä yhteisön ulkopuoliselta lentoasemalta tai saapumatta sellaiselle; >EP:n äänestyksessä hyväksytty teksti> ilma-aluksen liikkumista kahden yhteisössä sijaitsevan lentoaseman välillä tekemättä välilaskua yhteisön ulkopuolella ja lähtemättä yhteisön ulkopuoliselta lentoasemalta tai saapumatta sellaiselle; >Alkuperäinen teksti> 3. «yhteisön sisäisellä merimatkalla» >EP:n äänestyksessä hyväksytty teksti> 3. «yhteisön sisäisellä merimatkalla» >Alkuperäinen teksti> sellaisen aluksen liikkumista kahden yhteisön sataman välillä välisatamiin poikkeamatta, joka harjoittaa säännöllistä liikennettä kahden tai useamman yhteisön määrätyn sataman välillä; >EP:n äänestyksessä hyväksytty teksti> sellaisen aluksen liikkumista kahden yhteisön sataman välillä yhteisön ulkopuolisiin välisatamiin poikkeamatta, joka harjoittaa säännöllistä liikennettä kahden tai useamman yhteisön määrätyn sataman välillä; (Tarkistus 7) 4 artikla >Alkuperäinen teksti> Viimeistään kahden vuoden kuluttua tämän direktiivin täytäntöönpanosta ja joka kolmas vuosi siitä lähtien komissio laatii kertomuksen tämän direktiivin soveltamisesta ja esittää tämän kertomuksen Euroopan parlamentille, neuvostolle, talous- ja sosiaalikomitealle sekä alueiden komitealle. >EP:n äänestyksessä hyväksytty teksti> Viimeistään yhden vuoden kuluttua tämän direktiivin täytäntöönpanosta ja joka toinen vuosi siitä lähtien komissio laatii kertomuksen tämän direktiivin soveltamisesta ja esittää tämän kertomuksen Euroopan parlamentille, neuvostolle, talous- ja sosiaalikomitealle sekä alueiden komitealle. (Tarkistus 13) 5 artiklan ensimmäinen alakohta >Alkuperäinen teksti> Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1996. Niiden on ilmoitettava tästä komissiolle viipymättä ja toimitettava myös taulukko, josta käy ilmi kaikkien tämän direktiivin säännösten ja kansallisen oikeuden asiaa koskevien säännösten vastaavuus riippumatta siitä, onko jälkimmäiset annettu ennen tämän direktiivin voimaantuloa vai onko ne hyväksytty tämän direktiivin saattamiseksi osaksi kansallista lainsäädäntöä. >EP:n äänestyksessä hyväksytty teksti> Jotta täytetään perustamissopiuksen 3 ja 7 a artiklassa säädetty velvoite, jäsenvaltioiden on saatettava voimaan tämän direktiivin noudattamiselle välttämättömät lainsäädökset, asetukset ja hallinnolliset määräykset mahdollisimman pian sen jälkeen, kun ne on hyväksytty kansallisella tasolla ja viimeistään 31. joulukuuta 1996. Jäsenvaltioiden on ilmoitettava tästä komissiolle viipymättä ja toimitettava myös taulukko, josta käy ilmi kaikkien tämän direktiivin säännösten ja kansallisen oikeuden asiaa koskevien säännösten vastaavuus riippumatta siitä, onko jälkimmäiset annettu ennen tämän direktiivin voimaantuloa vai onko ne hyväksytty tämän direktiivin saattamiseksi osaksi kansallista lainsäädäntöä. Lainsäädäntöpäätöslauselma, johon sisältyy parlamentin lausunto ehdotuksesta neuvoston direktiiviksi henkilöihin kohdistuvien tarkastusten poistamisesta sisäisillä rajoilla (KOM(95)0347 - C4-0468/95 - 95/0201(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(95)0347 - 95/0201(CNS)) ((EYVL C 289, 31.10.1995, s. 16)), - neuvoston kuultua sitä EY:n perustamissopimuksen 100 artiklan mukaisesti (C4-0468/95), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön ja sosiaali- ja työllisyysasiain valiokunnan ja oikeusasioita ja kansalaisten oikeuksia käsittelevän valiokunnan lausunnot (A4-0219/96), 1. Hyväksyy komission ehdotuksen parlamentin tekemin tarkistuksin; 2. Kehottaa komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.